./data/phi0474/phi048/phi0474.phi048.perseus-lat1.xml
quid enim est a Chrysippopraetermissum in Stoicis? legimus tamen Diogenem,Antipatrum, Mnesarchum, Panaetium, multos alios inprimisque familiarem nostrum Posidonium  quid? Theophrastus mediocriterne delectat, cum tractat locos abAristotele ante tractatos? quid? Epicurei num desistuntde isdem, de quibus et ab Epicuro scriptum est et abantiquis, ad arbitrium suum scribere? quodsi Graeci leguntur a Graecis isdem de rebus alia ratione compositis, quid est, cur nostri a nostris non legantur?